CELEX: 22006D0111
Language: hu
Date: 2005-11-22 00:00:00
Title: 2006/111/EK: Az AKCS–EK Miniszterek Tanácsának 6/2005 határozata ( 2005. november 22. ) az AKCS-országokkal való együttműködést célzó 9. EFA keretében rendelkezésre álló feltételes egymilliárd EUR-ból fennmaradó 482 millió EUR felhasználásáról

18.2.2006   
            
            
               HU
            
            
               Az Európai Unió Hivatalos Lapja
            
            
               L 48/19
            
         
      AZ AKCS–EK MINISZTEREK TANÁCSÁNAK 6/2005 HATÁROZATA
   
   (2005. november 22.)
   az AKCS-országokkal való együttműködést célzó 9. EFA keretében rendelkezésre álló feltételes egymilliárd EUR-ból fennmaradó 482 millió EUR felhasználásáról
   (2006/111/EK)
   AZ AKCS–EK MINISZTEREK TANÁCSA,
   tekintettel a Cotonouban 2000. június 23-án aláírt AKCS–EK partnerségi megállapodásra és különösen annak I. melléklete (8) bekezdésére,
   mivel:
   
               (1)
            
            
               Az AKCS–EK partnerségi megállapodás XVIII. nyilatkozatának megfelelően a 9. Európai Fejlesztési Alapból (EFA) az AKCS-országok részére szánt teljes, 13,5 milliárd EUR-t kitevő összegből csak 12,5 milliárd EUR-t szabadítottak fel közvetlenül a pénzügyi jegyzőkönyv 2003. április 1-jei hatálybalépésének alkalmával.
            
         
               (2)
            
            
               A Tanács úgy döntött, hogy az országstratégiák félidős értékelései és az EFA eredményeinek értékelése tükrében 2005 vége előtt határozatot hoz a 250 millió EUR-t kitevő második részletnek a Vízalap számára történő mozgósításáról, valamint a feltételes 1 milliárd EUR-t kitevő összegből fennmaradó 500 millió EUR később meghatározandó célokra történő felhasználásáról.
            
         
               (3)
            
            
               A 9. EFA-t és az előző EFA-k maradványösszegeit 2007 végéig teljes egészében lekötik anélkül, hogy a Közösségnek lehetősége lenne nemzetközi kötelezettségvállalásainak teljes mértékű teljesítésére és az új nemzetközi kezdeményezésekre történő reagálásra.
            
         
               (4)
            
            
               A mindösszesen 482 millió EUR tekintetében az ajánlatok kiválasztása az AKCS–EK partnerségi megállapodásból eredő kötelezettségek és az egyelőre teljesítetlen közös AKCS–EK nemzetközi kötelezettségvállalások alapján, a sürgősség és a szegénység csökkentése, valamint a támogatáskoncentráció és a támogatásbefogadó-képesség elveinek figyelembevételével megtörtént.
            
         
               (5)
            
            
               A Vállalkozásfejlesztési Központ (CDE) és a Mezőgazdasági és Vidéki Együttműködés Technikai Központja (CTA) jelenlegi végrehajtási módozatainak értelmében az éves költségvetési igényeket sorrendben 18, illetve 14 millió EUR-ra becsülik. Ezért a CDE és a CTA 2006. évi működési költségeinek fedezésére, az AKCS–EK partnerségi megállapodás I. és III. mellékletével összhangban a hosszú távú fejlesztési keretből 32 millió EUR elkülönítését javasolják, amely összeget a fennmaradó feltételes egymilliárd EUR-t kitevő összegből szabadítják fel.
            
         
               (6)
            
            
               Figyelembe véve az európai energiakezdeményezés által keltett nagy várakozást, az energiának az MDG-k megvalósításához való alapvető fontosságú hozzájárulását, valamint a szegények számára a költségkímélő és környezetvédelmi szempontból megfelelő energiaszolgáltatáshoz való hozzáférés kiemelkedő jelentőségét, azt indítványozzák, hogy az AKCS–EU energiaprogramot a feltételes maradványösszegekből származó 220 millió EUR-t kitevő indikatív összeggel finanszírozzák, és a teljes összeget csoportosítsák át az e célból létrehozott AKCS-n belüli keretbe.
            
         
               (7)
            
            
               Ahhoz, hogy ez hozzájáruljon a kedvezményezett AKCS-országok – az alaptermékek árának ingadozásai esetén fennálló – sérülékenységének csökkenéséhez, azt javasolják, hogy az egymilliárd EUR-t kitevő feltételes összeg maradványösszegéből 25 millió EUR-t kitevő indikatív összeget különítsenek el az AKCS–EK partnerségi megállapodás 68. cikke (5) bekezdésének megfelelően az alaptermékekhez kapcsolódó kockázatkezelés finanszírozási programjához történő hozzájárulás céljából, valamint azt, hogy a teljes összeget csoportosítsák át az e célból létrehozott AKCS-n belüli keretbe.
            
         
               (8)
            
            
               Azt javasolják, hogy az egymilliárd EUR-t kitevő feltételes összeg maradványösszegéből 30 millió EUR-t kitevő indikatív összeget különítsenek el a kapacitásbővítő program kezdeti szakaszához történő hozzájárulás céljából annak érdekében, hogy segítsenek az AKCS-országoknak az új közösségi egészségügyi és növény-egészségügyi szabályokhoz igazodni, valamint, hogy a teljes összeget csoportosítsák át az e célból létrehozott AKCS-n belüli keretbe.
            
         
               (9)
            
            
               A pánafrikai támogatási programhoz való hozzájárulás érdekében azt javasolják, hogy 50 millió EUR-t kitevő indikatív összeget különítsenek el az egymilliárdos feltételes összeg maradványösszegéből, valamint, hogy a teljes összeget csoportosítsák át az e célból létrehozott AKCS-n belüli keretbe.
            
         
               (10)
            
            
               Az „Oktatást mindenkinek” gyorsított finanszírozási kezdeményezés alapvetően a partnerországokban már meglévő finanszírozási mechanizmusokra támaszkodik. Mivel a 2004-es félidős értékelési szakasz során kiderült, hogy a gyorsított kezdeményezés szisztematikus támogatása nem lehetséges, azt javasolják, hogy a gyorsított finanszírozási kezdeményezésre az egymilliárd EUR-t kitevő feltételes összeg maradványösszegéből 63 millió EUR-t kitevő indikatív összeget szánjanak, valamint, hogy a teljes összeget csoportosítsák át az e célból létrehozott AKCS-n belüli keretbe.
            
         
               (11)
            
            
               Tekintettel az AKCS–EK Miniszterek Tanácsában 2005. június 24-én létrejött megállapodásra, azt javasolják, hogy 62 millió EUR-val járuljanak hozzá a HIV/AIDS, a tuberkulózis és a malária elleni küzdelem globális alapjához,
            
         A KÖVETKEZŐKÉPPEN HATÁROZOTT:
   1. cikk
   A 9. Európai Fejlesztési Alap keretében rendelkezésre álló feltételes egymilliárd EUR-s összegből a 482 millió EUR-t kitevő támogatás a következőképpen oszlik meg:
   
               a)
            
            
               352 millió EUR a pénzügyi jegyzőkönyv (3) bekezdésének a) pontjában említett hosszú távú fejlesztés támogatásának keretébe;
            
         
               b)
            
            
               48 millió EUR a pénzügyi jegyzőkönyv (3) bekezdésének b) pontjában említett regionális együttműködés és integráció támogatására;
            
         
               c)
            
            
               82 millió EUR a pénzügyi jegyzőkönyv (3) bekezdésének c) pontjában említett beruházási konstrukcióra.
            
         A támogatás felhasználása e határozat 2. cikkével összhangban történik a hosszú távú fejlesztési támogatási keretből 320 millió eurónak, a beruházási hitelkeretből pedig 82 millió eurónak a regionális együttműködési és integrációs kereten belül rendelkezésre álló AKCS-n belüli kiutalásba történő átcsoportosításán keresztül.
   2. cikk
   A 482 millió EUR-t kitevő támogatás a következő fellépések finanszírozásához járul hozzá:
   
               a)
            
            
               220 millió EUR-t kitevő összegig az európai energiakezdeményezésre;
            
         
               b)
            
            
               25 millió EUR-t kitevő összegig az AKCS-országok javára az alaptermékekhez kapcsolódó kockázatkezelés nemzetközi finanszírozási programjához történő hozzájárulás céljára;
            
         
               c)
            
            
               30 millió EUR-t kitevő indikatív összeg az AKCS-országoknak az új egészségügyi és növény-egészségügyi közösségi szabályoknak való megfelelése támogatására;
            
         
               d)
            
            
               50 millió EUR-t kitevő összegig az Afrikai Unió pánafrikai mandátuma végrehajtásának megerősítésére;
            
         
               e)
            
            
               63 millió EUR-t kitevő indikatív összeg az „Oktatást mindenkinek” gyorsított finanszírozási kezdeményezéshez való hozzájárulás céljára;
            
         
               f)
            
            
               62 millió EUR-t kitevő összegig a HIV/AIDS, a tuberkulózis és a malária elleni küzdelem globális alapjához való hozzájárulás céljára;
            
         
               g)
            
            
               32 millió EUR a pénzügyi jegyzőkönyv (3) bekezdése a) pontjának i. és ii. alpontjában említett hosszú távú fejlesztési támogatási keretből a Vállalkozásfejlesztési Központ (CDE), valamint a Mezőgazdasági és Vidéki Együttműködés Technikai Központja (CTA) költségvetésének finanszírozására.
            
         3. cikk
   Ez a határozat elfogadásának napján lép hatályba.
   
      Kelt Brüsszelben, 2005. november 22-én.
      
         
            az AKCS–EK Miniszterek Tanácsa részéről
         
         
            az elnök
         
         A. JOHNSON